Sultan-Ahmedova džamija (Zenica)
<s>Sultan-Ahmedova džamija nalazi se u centru Zenice, Bosna i Hercegovina.</s><s>Proglašena je za nacionalni spomenik Bosne i Hercegovine.</s>

<s>Historija 
Iznad ulaznog portala nalazi se tarih u kome je navedena godina i obnovitelj džamije - Abdulah Aziz han, praunuk sultana Ahmeda III (1703-1730) koji je, prema istom tarihu, podigao ovaj objekat.</s>

<s>Iz jednog dokumenta na turskom jeziku iz 1849/1850. godine, izvršen je popravak ove džamije za vrijeme vladavine sultana Abdula Medžida.</s><s>Džamija je ponovno obnovljena 1872. godine, nakon velike poplave koja se desila u Zenici 1869. godine.</s><s>Sljedeća  značajnija  obnova  uslijedila je 1914. godine i nakon toga 1986/1987. godine, kada su izmijenjene elektroinstalacije, rekonstruiran krov i strop.</s><s>1996. godine, Islamska vjerska zajednica, u saradnji sa Turskim bataljonom, izvršila je posljednju obnovu džamije.</s>

<s>Opis</s>

<s>Džamija ima dimenzije oko 20,50 X 14,90 m. Sastoji se od jednoprostornog molitvenog prostora, trijema sa sjeverozapadne strane i kamene munare visina bez alema 31 m. U enterijeru, džamija natkrivena je drvenom ravnom tavanicom, a sa vanjske strane je pokrivena kosim četverostrešnim krovom.</s>

<s>Oko džamije se nalazi manji harem sa nekoliko starih nišana i osmougaoni šadrvan koji je napravljen 1927. godine.</s><s>Konstrukcija šadrvana oslonjena je na osam kvadratičnih stupova koji leže na betonskim bazama.</s><s>Pokriven je limom.</s>

<s>Pored džamije je prizemna kamena medresa sa otvorenim dvorištem.</s><s>Ima kvadratičnu osnovu, dimenzija oko 28 X 28 m.   Pokrivena je dvostrešnim krovom i crijepom.</s><s>U  sredini se nalazi atrijum, dimenzija 11,60 X 7,20 m, sa velikim kameni šadrvan, i drveni trijem.</s><s>Konstrukcija trijema oslonjena je na 24 drvena stupa.</s>

<s>Reference</s>

<s>Literatura 
 A. Ahmić, Zeničke džamije, Preporod br. 18, Sarajevo, 1980.</s><s>Mehmed Mujezinović, "Kulturno naslijeđe", Sarajevo – Publishing, 3. izdanje, str. 61 – 65, 1998. - Islamska epigrafika Bosne i Hercegovine, knjiga 3
 I. Babić, Zaboravljeni zenički Al-Azhar, Zenica, 2004.</s>

<s>Vanjske veze 
 Zvanična stranica Islamske zajednice u Bosni i Hercegovini
 Zvanična stranica komisije nacionalnih spomenika Bosne i Hercegovine</s>

<s>Džamije u Zenici</s>

